Masterboy

Masterboy on saksalainen 1990-luvulla perustettu eurodance-yhtye. Ryhmän muodostivat Tommy Schleh, Enrico Zabler ja naislaulaja Trixi Delgado. == Historia == Ryhmän keulahahmot Tommy Schleh ja Enrico Zabler tapasivat ensi kertaa vuonna 1989 lontoolaisessa The Legends -klubilla. Miehet päättivät kokeilla musiikin tekemistä yhdessä. Vuoden 1990 tammikuussa ryhmälle annettiin nimi Masterboy. Ensisingle ”Dance to the Beat” julkaistiin tammikuussa 1990. Se nousi listoille pysyen siellä kuudentoista viikon ajan. 1992 ryhmään liittyi naislaulaja Trixi. 1996 tilalle tuli uusi naislaulaja Linda Rocco. Hänen jälkeensä paikan naislaulajana otti jälleen uusi jäsen, Annabell Krischak. Alkuperäinen naislaulaja Trixi Delgado palasi kesällä 2001 takaisin. Ryhmän viimeisin albumi on vuodelta 1996, minkä jälkeen Masterboy on pitänyt hiljaiseloa lukuun ottamatta muutamia singlejulkaisuja. Nykyään bändi keikkailee nimellä Masterboy & Beatrix Delgado. == Jäsenet == === Enrico Zabler === Masterboyn tuottaja ja musiikin tekijä Enrico Zabler syntyi 2. huhtikuuta 1961 Saksan Heidelbergissä. Zabler aloitti musiikkiuransa jo nelivuotiaana ottamalla pianotunteja ja opiskellen taidemusiikkia. Ennen kuin Zabler tapasi Schleh’n, hän oli jäsenenä saksalaisessa rokkiyhtyeessä. Zabler on naimisissa Angelan kanssa ja heillä on kaksi lasta. === Tommy Schleh === Tuottaja ja Masterboyn räppäri Tommy Schleh syntyi 10. joulukuuta 1964 Saksan Sinnscheimissä. Hän aloitti DJ-uransa vuonna 1981 ja toimi DJ:nä lontoolaisessa The Legends -klubilla. Tavattuaan Masterboyn toisen perustajan Enrico Zablerin, Schleh jätti esiintymisen klubeilla. Vuonna 1997 hän palasi sooloprojektinsa pariin ja antoi sille nimen The Klubbingman. Schleh toimii vakituisena DJ:nä Kinky Palace Klubilla ja hänellä on myös oma radio- ohjelmansa Welcome to the Club. Ohjelmaa esitetään tiistai-iltaisin kahdeksasta puoleen yöhön Sunshine Live -radioasemalla. Vapaa-aikanaan Schleh harrastaa lumilautailua, kuntosalilla käyntiä ja autoilua Porschellaan. === Trixi Obrecht Delgado === Masterboyn alkuperäinen naislaulaja Trixi Obrecht Delgado syntyi 21. kesäkuuta 1966 Saksan Pforzheimissa. Hänen oikea nimensä on Beatrice Obrecht. Obrecht toimi muun muassa taksikuskina ennen kuin liittyi Masterboy-ryhmään. Hän asuu Stuttgartissa. Obrecht aloitti laulajana useissa eri rokkiyhtyeissä ja vuonna 1992 hän liittyi Masterboyn rivistöön, jossa oli mukana neljä vuotta. Obrecht lähti Masterboysta vuonna 1996, esiintyen sitä ennen kolmella Masterboyn pitkäsoitolla ja useilla singleillä. Lähdön jälkeen Obrecht aloitti soolo uransa nimellä La Tour ja julkaisi singlen ”Falling for Your Love”. Kesällä 2001 Obrecht palasi takaisin Masterboy-ryhmään laulajana. Vapaa-aikanaan Obrecht harrastaa lenkkeilyä, lukemista ja kissoja. === Linda Rocco === Masterboyn toinen naislaulaja Linda Rocco syntyi 19. kesäkuuta 1966 Ohion Clevelandissa, Yhdysvalloissa. Ennen Masterboyhin liittymistä Rocco toimi muun muassa Michael Jacksonin ja Milli Vanillin taustalaulajana. Lisäksi hän on ollut mukana myös lukuisissa eurodance-projekteissa, kuten AB Free, Paternoster ja MAXX. Vuonna 1996 hän aloitti Masterboyn naislaulajana ja oli mukana yhdellä Masterboyn pitkäsoitolla. Rocco lähti ryhmästä erilaisten musiikillisten näkemyserojen takia. Tämän jälkeen hän aloitti soolo-uransa ja julkaisi singlen ”Fly With Me”. Nykyään Rocco työskentelee miehensä musiikkikoulussa ”Scream Factory” Saksan Frankfurtissa. === Annabell Krischak === Masterboyn kolmas naislaulaja Annabell Krischak syntyi Saksan Ulmissa 27. huhtikuuta 1974. Ennen Masterboyta Krischak työskenteli Michael Jacksonin, Sabrinan, Haddawayn ja Down Low’n taustalaulajana. Hän on ottanut myös osaa muihin projekteihin, kuten the Weather Girlsin, La Bouchen, Bonnie Tylerin sekä Eros Ramazzottin kanssa. Krischak liittyi Masterboy-ryhmään maaliskuussa 1999. Hän oli mukana singlellä ”Porque Te Vas” ja pitkäsoitolla ”Best Of”. Hän lähti ryhmästä elokuussa 2000, jonka jälkeen Krischak aloitti soolo-uransa ja hän julkaisi singlen ”Let It Shine”. == Julkaisut == ===Albumit=== * Masterboy Family (1991) * Feeling Allright (1993) * Different Dreams (1994) * Generation of Love (1995) * Colours (1996) * Best of Masterboy (2000) * The Heat of the Night (2001) * Greatest Hits of the 90s & Beyond (2005) * The Best (2006) (julkaistu vain Venäjällä) ===Singlet=== * Dance To The Beat (1990) * Shake It Up And Dance (1991) * Cause We Do It Again (1991) * I Need Your Love (1991) * Keep On Dancing (1992) * Ride Like The Wind (2001) Masterboy & Trixi Obrecht Delgado * O-Oh Noche Del Amor (1992) * Fall In Trance (1993) * Everybody Needs Somebody (1993) * I Got To Give It Up (1994) * Feel The Heat Of The Night (1994) * Is This The Love (1994) * Different Dreams (1995) * Megamix (1995) * Generation Of Love (1995) * Anybody (Movin’On) (1995) * Land Of Dreaming (1996) * Baby Let It Be (1996) * I Need A Lover Tonight (2002) * Feel The Heat Of The Night 2003 (2003) Masterboy & Linda Rocco * Show Me Colours (1996) * Mister Feeling (1996) * La Ola Hand In Hand (1997) * Just For You (1997) * Dancin’ Forever (1998) Masterboy & Annabell Krischak * Porque Te Vas (1999) * I Like To Like It (2000) * Feel The Heat 2000 (2000) == Aiheesta muualla == * Dance Artist Info * The Eurodance Encyclopædia * Masterboy Online * Session Group Luokka:Saksalaiset eurodanceartistit ja -yhtyeet